Lista Emerald područja u Bosni i Herecegovini

**Lista Emerald područja u Bosni i Hercegovini** formirana je 2011. god. i sadrži prirodna dobra potencijalne kandidate za dobijanja statusa zaštićenog područja na osnovu odredbi Bernske konvencije o zaštiti evropskih divljih vrsta i prirodnih staništa.

Konvencijom je obuhćena cjelokupna prirodna baština evropskog kontinenta, a proteže se i na neke države Afrike, kao što su Burkina Faso, Maroko, Tunis i Senegal. Uz očuvanje divljih vrsta biljaka i životinja i njihovih prirodnih staništa, cilj Bernske konvencije je i unapređenje evropske saradnje u ovoj oblasti. Konvencija je usvojena u Bernu (Švicarska) 1979. godine, na snagu je stupila 1982.

Ideja Savjeta Europe o formiranju europske ekološke mreže za očuvanje staništa vrsta navedenih u dodacima Konvencije donijeta je 1989. godine, a pokrenuta 1996. godine kroz Emerald program i formiranje Emerald ekološke mreže na teritoriji svih potpisnica i država promatrača Konvencije, a koju čine područja od posebnog interesa za očuvanje (*Areas of Special Conservation Interest, ASCIs*).

Bosanskohercegovačka lista Emerald područja sadrži 27 prirodnih dobara od kojih je jedan dio već dobio status zaštićenog područja u Bosni i Hercegovini na osnovu odluka državnih i lokalnih zakonodavnih organa, u skladu sa Zakonom o zaštiti prirode u Bosni i Hercegovini. Do decembra 2024. god. taj broj činio je 0,7% vrsta i staništa obuhvaćenih Konvencijom. Prema odluci Konvencije Savjeta Evrope, do 2030. godine taj udio će morati da se poveća na 35%. Iz političkih i administrativnih razloga od 2011. godine nije predloženo nijedno novo područje.

## Zasjedanje Stalne komisije Bernske konvencije 2022.
Na zasjedanju Stalne komisije Bernske konvencije 2022. god u Strazburu usvajene su Preporuka za Bosnu i Hercegovinu koje se odnose na zaštitu životne sredine i biodiverziteta u gornjem toku rijeke Neretve na osnovu prijedloga Gregory Eggera, stručnjaka za hidrobiologiju i vodene ekosustave iz Austrije. Povod za preporuke su sporni objekti: HE "Ulog", HES "Gornja Neretva" (Faza I i Faza II), HE "Bjelimići", PHP "Bjelimići" i HE "Glavatičevo", sve planirane na gornjem toku rijeke Neretve.

U Preporukama se navodi:
* službeno usvajanje proglašenja područja "Gornji tok Neretve" Emerald područjem, 
* usvajanje propisa o ekološki prihvatljivom protoku baziranom na naučnim istraživanjima, 
* zabranu vršnog režima rada postrojenja, 
* preciziranje mjere ublažavanja utjecaja za ugrožena prirodna staništa, 
* zabranu poribljavanja kao mjeru kompenzacije negativnih utjecaja, 
* osigurati mjere nadzora pogođenih vrsta i staništa. 
## Lista
BA0000001 Kanjon Rakitnice 2000 - BA0000002 Gornji tok Neretve 21419 - BA0000003 Kanjon Idbra 5500 - BA0000004 Zlatar 2368 - BA0000005 Diva Grabovica 3600 - BA0000006 Kanjon Bijele 3300 - BA0000007 Rijeka Doljanka - BA0000008 Rama 25357 - BA0000009 Kompleks Maglic-Volujak-Zelengora 8000 - BA0000010 Vranica 7800 - BA0000011 Vlašić 7723 -BA0000012 Popovo polje/Vjetrenica 35146 - BA0000013 Pecine kod Brčkog 1488 - BA0000014 Miljacka-Lapisnica-Moscanica 621 - BA0000015 Vodopad Skakavac 110 - BA0000016 Srebrnik-Tinja 792 - BA0000017 Crepoljsko-Bukovik 4136 - BA0000018 Raca-Bijeljina 8438 - BA0000019 Bardaca-Lijevče polje 2206 - BA0000020 Vrbas-Tijesno 397 - BA0000021 Ugar kanjon 3099 - BA0000022 Crna rijeka, pritoka Vrbas 492 - BA0000023 Fatničko polje 2913 - BA0000024 Dabarsko polje 4016 - BA0000025 Nevesinjsko polje 16733 - BA0000026 Gatačko Veliko polje 8527 - BA0000027 Veliki Stolac 15569 - BA0000028 kanjon Drine 9437 - BA0000029 Livanjsko polje 45868

## Izvori